Source: https://issuu.com/nadsme/docs/podnikanie_5_2016
Timestamp: 2018-02-23 05:05:22+00:00
Document Index: 4620303

Matched Legal Cases: ['§ 90', '§ 65', '§ 35', '§32', '§ 33', '§ 69']

Podnikanie I Máj 2016 by Národná agentúra pre rozvoj MSP - issuu
TÉMA ČÍSLA UMELCI A PODNIKANIE
14 Prečo umelci zlyhávajú v podnikaní a ako sa z umelca môže stať podnikateľ
18 Výhody a nevýhody práce “na voľnej nohe” 20 Nová úprava autorského práva 26 4 jednoduché tipy pre umelcov, ktorí začínajú v biznise 6 Oživila tradície pod Tatrami. Mydlá vyrábala aj jej stará mama
Elektronický časopis pre tých, ktorí sa rozhodli ísť vlastnou cestou I ročník 9 I ISSN 2453-661X I Vydáva Slovak Business Agency, Karadžičova 2, 811 09 Bratislava, heslo: “podnikanie” I KONTAKTY: tel.: +421 (2) 203 63 100, podnikanie@sbagency.sk I www.sbagency.sk I www.podnikatelkaslovenska.sk I www.mesacnikpodnikanie.sk ŠÉFREDAKTORKA: Jana Katreniaková I GRAFICKÁ ÚPRAVA: Vladimír Miškovský I príjem inzercie: podnikanie@sbagency.sk I SBA vznikla v roku 1993 za účelom podpory a rozvoja malého a stredného podnikania na Slovensku I Nevyžiadané rukopisy a obrazový materiál nevraciame. Kopírovanie, znovupublikovanie alebo rozširovanie ktorejkoľvek časti časopisu sa povoľuje výhradne so súhlasom vydavateľa I SBA © 2016
Autor zamestnaný u podnikateľa: s kým uzavrieť licenčnú zmluvu?
Dá sa uzavrieť zmluva o vytvorení diela a licenčná zmluva s autorom, ktorý je zastupovaný právnickou osobou? Honorár bude mať autor vyplácaný ako faktúru od tejto spoločnosti. Ako postupovať? Čo dať do zmluvy, aby bola v súlade s platnými právnymi predpismi? Ak je autor diela zamestnancom právnickej osoby, ktorá ho zastupuje, dielo môže spadať pod režim zamestnaneckého diela podľa § 90 Autorského zákona. To znamená, že udeľovať súhlas na použitie diela (teda uzatvoriť licenčnú zmluvu) má právnická osoba, ktorá autora zamestnáva, ak sa s autorom nedohodli inak. Čiže najskôr je potrebné zistiť, kto je oprávnený licenčnú zmluvu uzatvárať. Táto otázka by mala byť upravená v pracovnej zmluve medzi právnickou osobou a autorom. Ak autor poveril právnickú osobu aj udeľovaním majetkových práv k dielu, uzatvorenie zmluvy s ňou je v takom prípade v poriadku. Čo sa týka náležitostí licenčnej zmluvy, tie sú uvedené v § 65 ods. 1 Autorského zákona. Na to, aby bola licenčná zmluva platná, musí obsahovať: a) b) c) d)
spôsob použitia diela, rozsah licencie, čas, na ktorý autor licenciu udeľuje, alebo spôsob jeho určenia, odmenu alebo spôsob jej určenia, ak sa autor s nadobúdateľom nedohodol na bezodplatnom poskytnutí licencie.
Nezabudnite, že ak je licencia výhradná, teda ak bude právo používať dielo dohodnutým spôsobom udelené výlučne jednej osobe, licenčná zmluva musí mať písomnú formu. Autor: redakcia
Oživila tradície pod Tatrami. Mydlá vyrábala aj jej stará mama Začínala jednoducho: výrobou mydielok pre známych podľa receptu od starej mamy. Tie žali úspech a preto sa rozhodla ísť do biznisu. Pod značkou Cyprianus dnes vyrába prírodnú kozmetiku, hand made šperky z polodrahokamov a predáva doplnkový tovar, ako sviečky či ezoteriku. Ľubicu Mačugovú nenájdete nečinne sedieť so založenými rukami. Najlepšia začínajúca podnikateľka roku 2015 nedávno zaradila svoju firmu medzi úspešné slovenské franchisingové koncepty. Momentálne vstupuje so svojou značkou do obchodných centier a popri tom všetkom ešte učí deti láske k prírodným vedám: vyrába s nimi na kurzoch mydlá podľa chemických vzorcov.
Ako ste sa dostali k výrobe prírodnej kozmetiky? Pred spustením výroby som rozmýšľala, ako obohatiť náš rodinný biznis. Uvažovala som nad tým, aby to bolo niečo mne blízke, čo by ma napĺňalo a tešilo. Často sme s rodinou cestovali do južných krajín, ktoré sú známe výrobou mydla, hlavne s levanduľou a do Ázie, kde sú krásne voňavé mydielka. So samotnou výrobou som sa stretla hlavne v susedných Čechách. Všetky tieto podnety spolu s úžasným krajom okolo Červeného kláštora, kde sme ako študenti pravidelne chodili na krajinárske kurzy a maľovali tieto nepoškvrnené zákutia, naštartovali moje myšlienky, prečo nevyrábať práve mydielka obohatené bylinkami. Postupne, zo záľuby, potom na podnety okolia, som spustila ich výrobu. Od mydiel bol už len krôčik k ostatným výrobkom. Čím som sa viac ponárala do novej problematiky, tým viac možností som videla a tak vznikli postupne oleje, krémy, šampóny, peelingy. Ako to pokračovalo? Na začiatku sme tovar dodávali do kamenných obchodov,
ale tadiaľto cesta neviedla, nakoľko zákazník pri nákupe tohto sortimentu potrebuje aj poradenstvo. Otvorili sme teda prvý kamenný obchod v Poprade, kde sa kozmetika aj vyrába. Pár mesiacov po jeho otvorení sme zistili, že je nutné tento tovar niečím doplniť a vtedy vznikol nápad so šperkmi. Keďže som vyštudovala výtvarnú výchovu na vysokej škole v Prešove, tak som mala k takejto tvorbe veľmi blízko. Spomínali ste, že ste začínali s mydlami, recepty ktorých ste zdedili po starej mame. Nájdu sa ešte vo vašom sortimente? Ako sa varili mydlá kedysi? Prvé mydielka boli glycerínové s rôznymi bylinkami z nášho kraja a juhu Európy. Dnes používame skôr extrakty. Z byliniek zostala levanduľa a nechtík. Sústredili sme sa hlavne na mydlá robené za studena s kozím mliekom, nechtíkom, a to olivové a mandľové. Tie sú najbližšie mydlám, ktoré sa robili v tomto kraji. Na ich výrobu sa ale používali živočíšne tuky. Tie sme vymenili za rastlinné. Na Slovensku sa vyrábali silno zásadité mydlá. Dnes už existujú
presné prepočty, a tak sú mydlá omnoho jemnejšie. Naše staré mamy tiež robili rôzne liečivé masti. Ich základ bola hlavne bravčová masť. Tá sa teraz nahrádza jemnejšími rastlinnými olejmi a miešaním s vodou a emulgátormi vznikajú jemné krémy. Znie to ako zložitý proces. Je potrebné mať na výrobu prírodnej kozmetiky špeciálny talent? Myslím, že najdôležitejšia je chuť a zanietenie. Človek ak chce, vie sa naučiť všetko. Je pravda, že určitý cit pre miešanie ingrediencií musí byť. Je dôležité oboznámiť sa s chémiou, aby jednotlivé zložky spolu fungovali, ako potrebujete. Musíte si uvedomiť, že niekedy stačí len prehodiť poradie a už máte problém. Je to ako s varením. Bylinky si dopestúvate sami? Bylinky používame od slovenského dodávateľa z južného Slovenska. Bolo ťažké presadiť sa na slovenskom trhu? Naši zákazníci boli veľmi spokojní s kozmetikou a odporúčali ju ďalším. Tak sa
pomaly dostala do povedomia v okolí. Samozrejme veľmi nám pomohla aj účasť v Kežmarku na festivale ľudových remesiel - Európske ľudové remeslo, kde chodia ľudia z celého Slovenska. Na základe toho sme otvorili aj ostatné obchody. Momentálne prechádzame z malých kamenných obchodíkov do obchodných centier. Samozrejme, tento proces si vyžaduje trpezlivosť a hlavne veľké odhodlanie. V niektorých regiónoch sú ľudia veľmi opatrní a musíme ich presvedčiť o kvalite slovenských výrobkov. Naopak ľudia, ktorí sa stretli s podobnou kozmetikou v zahraničí si náš obchod nevedia vynachváliť, nakoľko pri výbornej kvalite výrobkov, máme omnoho zaujímavejšie ceny. Čím je Cyprianus výnimočný? Výnimočný je možno tým, že produkty sa vytvárali na základe požiadaviek konkrétnych ľudí a snažíme sa robiť zážitkový obchod s poradenstvom a príjemnou atmosférou. Zážitkový obchod? Pri príchode do nášho obchodu vám v prvom rade udrie do nosa príjemná vôňa. Naše predavačky vás oboznámia s produktmi a ponúknu také, ktoré vám budú najviac vyhovovať. Aj keď si nič nekúpite, veľmi radi sa s vami porozprávajú a vypočujú vás, čo je niekedy pri dnešnom nezáujme balzam na dušu. Na zákazníka príjemne vplýva vôňa, farby a pohoda. Preto nazývam náš obchod zážitkovým. Ktorý z vlastných výrobkov máte doma a používate ho? Všetky výrobky používam sama. Zo šampónov hlavne lopúchový,
nakoľko spevňuje vlas a vytvára objem. Z olejov preferujem hlavne mandľový olej s tea tree, z krémov najnovšie používam novovytvorený pod značkou HALLEN MOLLEN. Pri sprchovaní zbožňujem aloe vera peeling, na pery balzam z bambuckého masla a tak by som mohla pokračovať ďalej. O čo je väčší záujem? Mydielka, kozmetika alebo šperky? Záleží aj od obdobia. Napríklad náhrdelníky sa viac predávajú v lete, keď ich je vidno, alebo ako darček počas roka. Vianoce sú kategória sama o sebe, vtedy sa predáva všetko. Kozmetika sa predáva celoročne veľmi dobre. Určité druhy tiež závisia od ročného obdobia, napríklad soli do kúpeľa sa predávajú hlavne v zime. Ak sa pozrieme na predaj 50 % tvorí kozmetika, 40 % bižutéria z polodrahokamov a kamene a 20 % ostatný tovar. Ako si hľadáte zákazníkov? Zatiaľ sa nám najviac osvedčilo odporúčanie jedného zákazníka druhému. Pomáhajú nám pravidelné akcie a príprava rôznych výhodných balíčkov. Menej zatiaľ cítime inzeráty v regionálnej tlači. Veľmi nám pomohol článok v jednom celoslovenskom ženskom týždenníku. Ako si hľadáte zamestnankyne? So zamestnancami je to naozaj ťažké. Potrebujeme zapálených ľudí, čo veria našim produktom. Niekedy je výber naozaj náhoda. Prvú zamestnankyňu, naozaj výnimočnú a úžasnú žienku, sme našli pri podávaní inzerátu. My sme dávali inzerát, že potrebujeme predavačku a pani dávala inzerát, že chce prácu. Na jej odporúčanie sme našli ďalšiu
úžasnú ženu do výroby, ale takto to funguje hlavne v domácom prostredí. V iných mestách sme dávali inzeráty. Často sme sa stretli s tým, že v skutočnosti ľudia prácu nehľadali, ale chceli len pečiatku pre Úrad práce. Čo pociťujete pri podnikaní ako najnáročnejšie? Pre mňa je to legislatíva a ustriehnutie všetkých požiadaviek a zákonov. Stále ma vedia niektoré veci prekvapiť. Na úkor toho, čo ma baví, vytvárania nových produktov a predajní, sa zo mňa stáva človek zahltený papiermi. Najideálnejšie by bolo mať v tejto oblasti nejakého super odborníka, ale toho si vzhľadom na odvodovú a daňovú zaťaženosť dovoliť nemôžem. Napriek vyťaženosti, organizujete aj akcie pre školy. Keďže som pôvodne učiteľka, mám veľmi rada prácu s deťmi. Sú bezprostredné a hneď máte spätnú väzbu. Ak sa im zdá niečo zaujímavé, vedia sa nadchnúť. Podľa môjho názoru práve hravá forma, ktorou im prezentujeme výrobu a to, že si samé môžu vyrobiť mydielko s bylinkami, im viac priblíži aj jednu oblasť chémie a určite sa im to nezdá také ťažké ako strohé učivo v knihe. Pri prezentácii využívame interaktívnu tabuľu, snažíme sa im zložito napísaný chemický postup výroby mydla popísať úplne jednoducho a zrozumiteľne. Aj takouto formou možno niektoré presvedčíme, aké zaujímavé sú procesy v prírode a má zmysel štúdium prírodných vied. Rozhovor pripravila Jana Katreniaková
Kooperačné podujatie Automotive Slovakiaring 2016 Slovak Business Agency v spolupráci s partnermi siete Enterprise Europe Network vás pozýva na kooperačné podujatie Automotive Slovakiaring 2016, ktoré sa bude konať dňa 7.6.2016 v Orechovej Potôni v areáli Slovakiaringu.
Kooperačné podujatie je organizované v rámci konferencie zameranej na automobilový priemysel, ktorú organizuje Automobilový klaster Slovensko. Podujatie je určené pre organizácie a spoločnosti pôsobiace v automobilovom priemysle a v príbuzných subdodávateľských odvetviach tohto priemyslu. Účastníci podujatia budú mať možnosť viesť obchodné rokovania so zástupcami zahraničných spoločností. V rámci podujatia sa priebežne pripravuje aj obchodná misia zahraničných podnikateľov, do vybraných slovenských firiem, ktorá sa bude konať dňa 8.6.2016. Viac informácií čoskoro. Sektorové zameranie: •	Automobilový priemysel: výroba cestných motorových vozidiel; výroba karosérií a podvozkov; výroba auto dielov a príslušenstva; priemyselná
výroba a automatizácia; dizajn vozidiel; logistika; cestná doprava; •	Strojársky priemysel: subdodávky pre automobilový priemysel; •	Plastikársky priemysel: polymérové materiály; výroba plastov a gumy; výroba palubných dosiek; iné priemyselne spracované plasty; •	Iné odvetvia súvisiace s automobilovým priemyslom a predajom automobilov Program Termín online registrácie: 27.05. 2016 Termín na zaslanie požiadaviek na stretnutie: 1.6.2016 do 12:00 Poplatky:	Zdarma Kontakt: Mgr. Dávid Šmatlák smatlak@sbagency.sk
Kooperačné podujatie IOT Expo 2016 - Internet of Things France vs V4 Slovak Business Agency v spolupráci s Francúzskou ambsádou na Slovensku vás pozýva na kooperačné podujatie spojené s konferenciou so zameraním na stále aktuálnejšiu tému Internet of Things.
IoT Expo 2016 poskytuje možnosť stretnutia a sieťovania pre startupy ako aj veľké spoločnosti, výskumné centrá, podnikateľských anjelov a zástupcov rizikového kapitálu z 5 krajín (V4 a Francúzsko) v srdci Európy za účelom výmeny znalostí, nápadov a otvorenia nových možností pre obe strany startupovej scény.
Program: Štvrtok 7.7.2016
8:30 - 9:00 Registrácia a privítanie účastníkov 9:00 - 9:15 Otvorenie 9:15 - 10:45 Okrúhly stôl 1: “Ako vytvoriť inovačný ekosystém v Internet of Things?” 10:45 - 11:00 Coffee Break 11:00 - 12:00 Start-up Pitch 12:00 - 13:00 Obed & Networking 13:00 - 14:00 Prezentácie & Success stories 14:00 - 14:30 Príhovor 14:30 - 16:00 Okrúhly stôl 2: “Čo prinesie Internet of Things v rozvoji B2B služieb?” 16:00 - 16:15 Coffee break 16:15 - 18:15 Kooperačné podujatie s možnosťou Business to Business a Business to Investor stretnutí 19:15 Večera & Party
8:30 - 9:00 Registrácia a privítanie účastníkov 9:00 - 11:00 Prednášky: Možnosti financovania / Spoznajte Made in Slovakia / Zameranie na Inteligentné mestá 11:00 - 11:15 Coffee break 11:15 - 12:30 Kooperačné podujatie s možnosťou Business to Business a Business to Investor stretnutí Viac informácií môžete získať na stránkach “Konferencie”, alebo “Kooperačného podujatia”, prípadne na nasledujúcej mailovej adrese.
REGISTRÁCIA NA KOOPERAČNÉ PODUJATIE
Živnostníci, poskytli ste Sociálnej poisťovni kontaktné údaje? Preverte si to! Sociálna poisťovňa zasiela živnostníkom informáciu o vzniku a zániku povinného poistenia SZČO a o výške ich mesačnej odvodovej povinnosti. Termín doručenia týchto oznámení je 20. júla. Ak nemáte v poisťovni nahlásené aktuálne kontaktné údaje, spravte tak čo najskôr. Povinnosť aktualizovať údaje týkajúce sa mena, priezviska, trvalého pobytu a zrušenia povolenia na trvalý pobyt alebo povolenia na prechodný pobyt ukladá SZČO aj zákon o sociálnom poistení, a to najneskôr do 8 dní od uskutočnenej zmeny. Pre informácie o prípadných nedoplatkoch na poistnom je dôležité, aby SZČO poskytli
poisťovni aj aktuálny e-mail alebo číslo mobilu. Predídu tak problémom v budúcnosti, ktoré súvisia s vymáhaním dlhu alebo prípadnou exekúciou. Kontakty si môžu aktualizovať v pobočkách Sociálnej poisťovne alebo jednoducho prostredníctvom e-mailu mojekontakty@socpoist.sk. Sociálna poisťovňa bude posielať v tomto roku oznámenia o vzniku, zániku poistenia a o výške odvodov: •	tým, ktorým od 1. júla 2016 vzniká povinné poistenie alebo im k 30. júnu 2016 zaniká, alebo •	tým, ktorým povinné poistenie pokračuje aj po 30.
júni 2016 a zmenila sa im výška vymeriavacieho základu a suma poistného. To isté platí v prípade predĺženej lehoty na podanie daňového priznania, kde sú dátumy vzniku poistenia a zmeny vymeriavacieho základu 1. október 2016 a zániku poistenia 30. september 2016, •	tým, u ktorých vznik poistenia alebo zánik poistenia nastal počas kalendárneho roka, ďalej pri opätovnom nadobudnutí postavenia SZČO, resp. pri zániku oprávnenia na výkon podnikania a inej samostatnej zárobkovej činnosti.
Matka-živnostníčka nemusí počas poberania materskej platiť poistné Matky-živnostníčky, ktoré sú povinne nemocensky a dôchodkovo poistené, nemusia počas poberania materskej dávky platiť poistné na nemocenské a dôchodkové poistenie. Až začnú poberať rodičovský príspevok z úradu práce, sociálnych vecí a rodiny, platenie poistného do Sociálnej poisťovne bude závisieť od toho, či počas poberania rodičovského príspevku vykonávajú zárobkovú činnosť, alebo nie. Ak áno, povinnosť platiť poistné na nemocenské a dôchodkové poistenie do Sociálnej poisťovne
majú. Ak zárobkovú činnosť ako SZČO počas poberania rodičovského príspevku nevykonávajú, poistné neplatia. Musia si však voči Sociálnej poisťovni splniť oznamovaciu povinnosť. V pobočke Sociálnej poisťovne v mieste trvalého bydliska predložia tlačivo Registračný list fyzickej osoby – prerušenie (kde uvedú dátum vzniku prerušenia, dôvod prerušenia č. 7 – nárok na rodičovský príspevok). K nemu priložia čestné vyhlásenie, že zárobkovú činnosť nevykonávajú a riadne sa starajú o dieťa, a taktiež
potvrdenie o poberaní rodičovského príspevku z príslušného úradu práce, sociálnych vecí a rodiny. Pri ukončení poberania rodičovského príspevku sú povinné oznámiť Sociálnej poisťovni aj ukončenie prerušenia poistenia podobným spôsobom na Registračnom liste FO.
Ako sa vyhnúť dlhom v Sociálnej poisťovni SZČO a dobrovoľne poistené osoby majú povinnosť zaplatiť poistné na sociálne poistenie včas a v správnej sume. Môžu si k tomu pomôcť tým, že budú poistné platiť prostredníctvom trvalého príkazu v banke. Takto sa dá vyhnúť omeškaným či chybným platbám a následne aj z toho plynúcemu rastúcemu dlhu na poistnom. Termín na zaplatenie poistného je vždy do 8. dňa v mesiaci za predchádzajúci kalendárny mesiac. Ak pripadne 8. deň na sobotu, nedeľu alebo sviatok, posledným dňom lehoty splatnosti je najbližší nasledujúci pracovný deň. Nezabudnite na to, že výška poistného sa môže v priebehu roka zmeniť. Najčastejšie zmeny nastávajú, keď sa mení minimálny a maximálny vymeriavací základ od 1. januára alebo keď sa SZČO zmení vymeriavací základ na
základe daňového priznania a príjmov z predchádzajúceho roka od 1. júla (resp. 1. októbra, ak mala fyzická osoba predĺženú lehotu na podanie daňového priznania). Ako sa dozvedieť o existencii a výške dlhu, a tým predísť penále, exekúcii, zániku nároku na sociálne dávky či problémom pri žiadosti o úver? Jednou z najjednoduchších možností je osobne sa informovať v príslušnej pobočke Sociálnej poisťovne o svojich platbách a prípadných dlhoch. Každý dlžník takisto nájde svoje meno v elektronickom zozname dlžníkov priamo na webovej stránke Sociálnej poisťovne (osoby s dlhom od 3,32 €), ktorý sa aktualizuje štyrikrát mesačne. Kontrolovať odvedené poistné za predchádzajúci rok môže každý poistenec aj prostredníctvom Individuálneho účtu poistenca alebo elektronickej služby pre živnostníkov Saldokonto.
Dlžníkovi na poistnom Sociálna poisťovňa posiela písomne rozhodnutie o predpísaní dlžnej sumy poistného, ktorej splatnosť je vždy do 15 dní odo dňa doručenia rozhodnutia. Poistenec je povinný takto predpísané dlžné poistné zaplatiť, prípadne môže požiadať pobočku o splátkový kalendár. www.socpoist.sk
Prečo umelci zlyhávajú v podnikaní a ako sa z umelca môže stať podnikateľ Každý pozná klišé výraz „hladujúci umelec“. Už rodičia odrádzajú svoje deti od profesionálnej dráhy umelcov v strachu, že ich deti sa nebudú vedieť uživiť.
Dnešná spoločnosť oslavuje podnikateľov, ktorí vytvárajú úspešné firmy. Vedeli ste však, že umelci a podnikatelia majú veľa spoločného? Obaja majú radi vlastné tempo, podstupujú riziká a tvoria. Obaja majú víziu a potrebu niečo vytvoriť. Prečo je to teda tak, že mnoho umelcov stroskotáva v pozícii podnikateľa, ak je medzi nimi toľko podobnosti? Čo spraví z niekoho Vincenta Van Gogha, géniusa, ktorý zomrel chudobný, a z niekoho Thomasa Kinkadeho, umelca, ktorý sa stal jedným z najbohatších?
Prečo mnoho umelcov zlyháva v podnikaní Hlavným dôvodom je, že nedokážu identifikovať životaschopný trh, na ktorom by mohli uspieť. Tvorba umenia je sebecká činnosť. Umelci načúvajú vnútornému hlasu, ktorý ich poháňať tvoriť. Je to úžasná vec. Umenie dokáže pohnúť našimi citmi, prenesie nás do nových svetov a je inšpirujúce. Vytvárať dobré umenie je však náročné. Vyžaduje si veľa introspekcie a hľadania. Umelecké vlohy ale nestačia na prevádzku životaschopného podniku. Mnoho umelcov, ktorí idú do biznisu, to skúšajú s tričkami alebo reprodukciami. Zvyčajne zlyhajú, pretože ich to nebaví. Je to nekomplikovaný trh a preto tam vládne veľká konkurencia. Okrem toho, veľkosť trhu s reprodukciami je značne obmedzená. Kupujú si ich väčšinou buď študenti umenia, alebo kolegovia umelci. Ľudia si zvyčajne kúpia tričko, lebo sa s ním stotožňujú. Ich popud nemusí byť hneď umelecký. Takže, keď dôjde na podnikanie, umelci musia premýšľať nielen o tom,
čo chcú robiť, ale tiež o tom, čo by chceli ich zákazníci kúpiť. Po čom je dopyt a ako ho môžu naplniť jedinečným spôsobom? Zjednotenie umeleckej vášne s potrebou trhu je výzvou pre umelcov, ktorí chcú podnikať.
Rozdiel medzi umelcom a dizajnérom spočíva v nastavení mysle. Prístup dizajnéra je úplne iný ako umelca. Dizajnér neustále myslí na koncového užívateľa. Robí si prieskum trhu, identifikuje problém a potom cez umelecké schopnosti vytvorí niečo, čo napĺňa potrebu trhu. To je dôvod, prečo je tvorivé hľadanie riešení jednou z najdôležitejších vlastností dobrého dizajnéra. Umelci budú úspešnejší v podnikaní, ak budú myslieť skôr ako dizajnéri. Mali by premýšľať o tom, ako môžu svoje umenie využiť na riešenie problému. Aký produkt alebo službu ľudia potrebujú a ako im môžu tieto potreby naplniť? Ako môžu potešiť ľudí so svojím umením a zároveň vyriešiť ich problém?
Podnikateľ Podnikatelia sú tvorcovia systémov. Ich umením je vytváranie vlastného podnikania a dizajn je len jedna časť systému. Musia zvážiť oveľa viac aspektov, či už sú to marketing, predaj alebo služby zákazníkom. Dôvodom, prečo Vincent Van Gogh zomrel sám a v chudobe nebolo to, že jeho umenie nebolo dobré. Bolo to preto, že nebol podnikateľom. Na trhu nebol aktuálny dopyt po jeho obrazoch a on sám nevedel, ako dopyt vytvoriť.
Čo sa týka Thomasa Kinkadeho, napriek skutočnosti, že kritici jeho umenie nenávideli, bol schopný úspešne ponúkať a predávať svoju prácu mainstreamovej Amerike. Bol to veľmi dobrý podnikateľ a šikovný obchodník. Sám sa označil ako “maliar svetla.” Kinkade si vybudoval škálovateľný obchodný model a výrobný systém. Mal továreň na výrobu reprodukcií a pracovníkov, ktorí na výtlačky nanášali farby tak, aby sa javili ako unikátne maľby. Takto bol schopný účtovať tisíce dolárov za reprodukciu, pretože bola skôr maľbu ako výtlačkom. Zákazníci od neho odchádzali spokojní, že si kúpili obraz od “maliara svetla”.
Hrdinovia medzi podnikateľmi Ako umelec a podnikateľ premýšľam nad tým, čo chcem vytvoriť a ako si tým zarobiť na živobytie. Mám veľa podnikateľských hrdinov: Walt Disney, Jim Henson či Steve Jobs. Čo majú všetci títo podnikatelia spoločné je, že ich podnikanie je umením. S vášňou budovali svoje firmy. Walt Disney chcel napríklad vyrábať animované filmy, najprv krátke a potom celovečerné. Jim Henson chcel ukázať, že bábkové divadlo by mohlo byť skutočnou umeleckou formou prinášajúcou príbehy. A samozrejme Steve Jobs chcel sprístupniť technológie pre bežného človeka cez pekný dizajn. Ak chce byť umelec úspešný v podnikaní, potrebuje pri vytváraní výrobku premýšľať skôr ako dizajnér a musí prijať rolu staviteľa systému.
Inšpirujte sa Čo vás motivuje? Aké je vaše umenie? Nasaďte si svoj dizajnérsky klobúk a premýšľajte o výrobku alebo službe, ktorú môže poskytnúť a ktorá rieši problém. Keď začnete podnikať, stanete sa staviteľom systému a budete nosiť viac klobúkov. To je tá chvíľa, keď sa z vás stane podnikateľ! Nebojte sa začať. Existuje veľa dobrých zdrojov a ľudí, od ktorý sa dá učiť. Autor: Arree Chung, zakladateľ LiveInAStory.com, firmy, ktorá predáva detské dekorácie na steny, kreslené umelcami
INTARG – International Exhibition of Economic and Scientific Innovations Kooperačné podujatie zamerané na nanotechnológie, biotechnológie, IT a medicínu. Slovak Business Agency vás v spolupráci s poľským partnerom siete Enterprise Europe Network (Gornoslaska Agencja Przedsiebiorczosci i Rozwoju sp. z o.o.) pozýva na networkingové podujatie v rámci medzinárodného veľtrhu „INTARG – International Exhibition of Economic and Scientific Innovations“.
Podujatie sa bude konať v medzinárodnom konferenčnom centre v Katoviciach. INTARG je nástrojom trhovo orientovanej podpory inovatívnych výrobkov, technológií a služieb s úrovňou technologickej pripravenosti medzi 4 a 9, ako aj inovácií, ktoré už vstúpili na trh a komercializácii tých, ktoré už začali. Účasť na INTARG je dôležitým a účinným prostriedkom medzinárodného presadzovania úspechov oboch vedeckých aj výskumných pracovísk a podnikov. Sektorové zameranie: •	Prírodné vedy •	Priemysel •	Medicína •	Nanotechnológie a biotechnológie •	Bezpečnosť •	IT
Termín online registrácie: 06.06. 2016 Kontakt: Ing. Júlia Mičúneková micunekova@sbagency.sk
Kooperačné podujatie BIONNALE 2016 Slovak Business Agency vás v spolupráci s nemeckým partnerom siete Enterprise Europe Network (Berlin Partner fuer Wirtschaft und Technologie GmbH) pozýva na networkingové podujatie BIONNALE 2016, ktoré je najväčším podujatím tohto druhu pre vedy o živote a zdravotníctvo v nemeckom hlavnom meste Berlín.
Podujatie bude sprevádzané seminármi, bilaterálnymi stretnutiami a prezentáciami nových myšlienok. Zástupcovia akademickej sféry a priemyslu sa každoročne zúčastňujú na podujatí, aby identifikovali a uzatvárali strategické partnerstvá. Vytváranie nových partnerstiev je jednou zo silných prvkov podujatia, na ktorom sa minulý rok zúčastnilo viac ako 600 účastníkov. Po prvýkrát sa podujatie 2016 nebude zameriavať len na biotechnológie a farmaceutický priemysel, ale tiež na zdravotnícku techniku. Termín online registrácie: 22.05. 2016 Poplatky:	Zdarma Kontakt: Ing. Júlia Mičúneková micunekova@sbagency.sk
FLEXIPRÁCA
Výhody a nevýhody práce “na voľnej nohe” Práca pre seba v akejkoľvek právnej forme (živnosť alebo SZČO, združenie alebo partnerstvo, povolanie s osobitným povolením, spoločnosť s ručením obmedzeným) je jedným z riešení ako nájsť rovnováhu medzi prácou a osobným životom. Umožní vám robiť si svoju prácu s radosťou, v čase, v akom vám to vyhovuje, na mieste, ktoré nevyžaduje časovo náročné cestovanie. Najpríťažlivejším na práci pre seba sú hlavne flexibilný čas a sloboda vlastného “šéfovania”. Na druhej strane je tu neistota príjmu, predovšetkým v začiatočnej fáze podnikania. Ako sa stotožňujete so situáciou nebyť závislým/ou na pravidelnom mesačnom príjme, resp. byť závislým/ou na nepravidelnom príjme? Začiatok podnikania znamená veľa práce. Tiež sa môže stať, že budete pracovať do noci, aby ste dokončili prácu v termíne. Srdcom akéhokoľvek podnikania, pre ktoré sa rozhodnete, budete vy. Tvorba stratégie, marketing, financie, IT podpora, výroba a služby zákazníkom – za všetko toto budete zodpovedný/á, teda aspoň na začiatku. Avšak byť zodpovedný/á za všetky oblasti neznamená, že všetko toto musíte robiť sám/sama. Nechajte si pomôcť zaplniť svoje medzery v zručnostiach (nikto nevie všetko) a všetky zarobené peniaze opäť vložte do podnikania. Zdroj: www.podnikatelskyplan.sk
•	Smerovanie vášho podnikania je pod vašou kontrolou •	Môžete si vytvoriť svoje vlastné pracovné prostredie •	Menej stresu (keď sa váš biznis ustáli) •	Riadite si svoj čas a máte potrebnú flexibilitu •	Vy si stanovujete ciele pre svoj úspech •	Vy sa rozhodujete na objeme vášho príjmu, ktorý mienite dosiahnuť •	Môžete spolupracovať s druhými
•	Ak je nejaký problém, musíte ho riešiť vy •	Úspech si vyžaduje čas •	Príjem bude premenlivý •	Budete potrebovať veľa času, aby ste začali a aby ste riešili veľa problémov •	Existuje veľký tlak, aby ste uspokojili zákazníkov •	Budete musieť investovať peniaze •	Nadčasy nebudete mať zaplatené •	Musíte byť veľmi prospôsobivý/á zmenám •	Môže byť ťažké “vypnúť”
na úlohách, ktoré sú prácne
•	Stres môže ovplyvniť vzťahy
alebo na ktoré nepostačujú vaše
•	Neexistuje žiadna garancia, že váš
schopnosti •	Je prestížne mať svoj vlastný úspešný biznis •	Získavate vedomosti a skúsenosti, ktoré budú pre vás užitočné po zvyšok života •	Do práce vkladáte vlastné nadšenie •	Máte viac slobody •	Tvoríte •	Finančný zisk
biznis bude úspešný •	Možno budete potrebovať úver alebo garancie na podporu vášho podnikania. •	Môžete sa cítiť izolovaný/á alebo sám/sama •	Niekedy sa môže zdať, že už to vzdáte •	Žiadne “sick days” alebo zamestnanecké výhody •	Vonkajšie faktory môžu výrazne ovplyvniť váš úspech (napr. zákazník v bankrote)
20 LEGISLATÍVA
Nová úprava autorského práva Od januára 2016 vstúpil do účinnosti nový Autorský zákon uverejnený v Zbierke zákonov pod číslom 185/2015. Jeho hlavnou ambíciou je byť moderným a flexibilným právnym predpisom, ktorý zohľadní pokrok v technologickej oblasti a vytvorí rovnováhu medzi právami autorov na ochranu ich diel a právami používateľov na legálny prístup k chránenému obsahu. Jeho najvýznamnejšie zmeny, a špeciálne zmeny dotýkajúce sa podnikateľov, priblížime nižšie.
Rozšírenie povinnosti platby odmeny pri ďalšom predaji originálu výtvarného diela a práva autorov verejne vystavených diel Zmenami prešlo aj právo na odmenu pri ďalšom predaji originálu výtvarného diela, na ktorom sa zúčastní osoba podnikajúca v obchode s výtvarným umením. Dolná hranica kúpnej ceny, z ktorej je potrebné odviesť odmenu sa znížila z pôvodných 1 000 eur na 100 eur, čím sa podstatným spôsobom rozšíril rozsah diel, ktorých sa toto dotýka. Zakotvené je aj nové právo autora diela umiestneného na verejnom priestranstve (napr. dielo výtvarného umenia) na informovanie o zámere zničiť alebo trvalo premiestniť vec (napr. sochu), a to v primeranej lehote. Ak nie je autor známy, nemožno ho určiť alebo nájsť, vzniká informačná povinnosť voči príslušnej organizácii kolektívnej správy.
Podrobnejšia úprava úhrady za umiestnenie elektroniky a čistých nosičov na trh SR Jednou z najdiskutovanejších tém nového Autorského zákona, ktorá sa dotkne aj niektorých podnikateľov, je podrobnejšia právna úprava náhrady odmeny za vyhotovenie rozmnoženiny diela pre súkromnú potrebu a reprografiu a jej sadzieb. Náhrada odmeny predstavuje zákonom stanovený podiel z dovoznej alebo predajnej ceny technického zariadenia (napr. počítač, mobil) schopného vyhotovovať rozmnoženiny diela alebo nosiča dát, na ktorý je rozmnoženinu diela možné uložiť (napr. USB, CD), ktorý sa odvádza príslušnej organizácii kolektívnej správy. Náhradu odmeny sú povinné uhrádzať osoby, ktoré prvýkrát umiestnia príslušné technické zariadenie alebo nosič dát na trh SR za účelom predaja. Doterajší autorský zákon volil pri určení okruhu zariadení podliehajúcich náhrade odmeny všeobecnejší prístup (okrem osobného počítača nebolo špecificky spomenuté žiadne iné zariadenie), čo v praxi vytváralo napätie v podnikateľskom prostredí. Nový Autorský zákon, na rozdiel od jeho predchodcu, špecifikuje jednotlivé kategórie zariadení podliehajúcich náhrade odmeny spolu s jej sadzbou pre danú kategóriu, ako sú napríklad herné konzoly (3%), smart TV (3%), mobilné telefóny (0,7%), tablety (0,6%).
Nové výnimky a obmedzenia práv autora Jedným z prínosov nového Autorského zákona je aj špecifickejšia úprava výnimiek a obmedzení majetkových práv autora, ktorými sú (i) karikatúra, paródia, pastiš, (ii) použitie diela prostredníctvom koncového zariadenia, (iii) použitie architektonického diela, (iv) použitie diela na úradné účely, (v) náhodné použitie diela, (vi) použitie diela pri oprave a ukážke zariadenia. Pri takomto použití diela nie je potrebný súhlas autora, avšak použitie nesmie byť v rozpore s bežným využitím diela a nesmie neodôvodnene zasahovať do práv autora.
Zavedenie možnosti odstúpenia od výhradnej (výlučnej) licencie Novým inštitútom je odstúpenie od licenčnej zmluvy z dôvodu nevyužívania výhradnej licencie. Pokiaľ nadobúdateľ nevyužíva udelenú výhradnú licenciu v dohodnutom rozsahu, možno najskôr po uplynutí jedného roka od udelenia
licencie (alebo od dodania diela, pokiaľ je licencia naviazaná na túto skutočnosť), od licenčnej zmluvy odstúpiť. Pred odstúpením je však autor povinný nadobúdateľa vyzvať, aby v určitej lehote začal licenciu riadne využívať. Až po uplynutí primeranej lehoty od výzvy možno od zmluvy odstúpiť, a to len v rozsahu, v ktorom nie je licencia využívaná. Tohto práva sa autor nemôže vopred vzdať.
Zjednodušenie získania licencie od viacerých autorov a na on-line použitie hudobných diel Zavedené boli aj nové zmluvné typy: rozšírená hromadná licenčná zmluva a multiteritoriálna hromadná licenčná zmluva na on-line použitie hudobných diel. Rozšírenou hromadnou licenčnou zmluvou dáva organizácia kolektívnej správy (napr. SOZA, LITA) súhlas na zákonom určené použitie diel autorov, ktorých zastupuje a zároveň, čo je podstatnejšie, aj diel autorov, ktorých nezastupuje, za predpokladu, že títo voči nej kolektívnu správu svojich majetkových práv vopred písomne nevylúčili. Rozšírená hromadná licenčná zmluva má uľahčiť proces používateľom diel, ktorí plánujú použiť veľký rozsah diel, ktorý dopredu nemožno určiť (napr. rádiá, televízie, atď.). Multiteritoriálna hromadná licenčná zmluva na on-line použitie hudobných diel bude slúžiť na získanie oprávnenia použiť hudobné diela (t.j. vyhotovovať rozmnoženiny on-line a verejný prenos on-line) na území viacerých štátov (EÚ alebo EHP).
Zavedenie možnosti využiť dielo zamestnanca zamestnávateľom aj bez jeho predchádzajúceho súhlasu Zamestnaneckým dielom je podľa novej úpravy okrem diel vytvorených zamestnancom v rámci plnenia jeho pracovných povinností i dielo dočasne prideleného zamestnanca a dielo vytvorené členom orgánov právnickej osoby (aj v prípade, že títo často nie sú zamestnancami). Právo výkonu majetkových práv zo zamestnaneckého diela (týmto sa má na mysli najmä udeľovanie súhlasu na použitie diela) možno postúpiť na tretie osoby už aj bez predchádzajúceho súhlasu jeho autora, pokiaľ medzi zamestnancom a zamestnávateľom nebol dohodnutý iný postup. Týmto krokom sa uľahčuje pozícia zamestnávateľov, ktorí majú záujem disponovať právami k zamestnaneckým dielam.
Zahrnutie oprávnenia použiť dielo priamo do zmluvy o jeho vytvorení Praktickou zmenou je tiež právna úprava diela na objednávku (doterajšia zmluva o vytvorení diela), čiže autorského diela vytvoreného na základe zmluvy o dielo. Po novom bude dielo na objednávku, spadajúce pod režim občianskeho práva, možno automaticky použiť na účel vyplývajúci zo zmluvy (bez osobitného súhlasu autora), ak nedošlo k inej dohode. Doterajšia úprava uvedené automaticky neumožňovala. Objednávateľ sa fakticky mohol dostať do absurdnej situácie, kedy sa stal vlastníkom veci, pomocou ktorej bolo dielo vyjadrené (napr. plátno pri maľbe), avšak súčasne, keďže dielo (maľba) samotné spadalo pod autorskoprávnu ochranu, nemohol ho použiť (napr. verejne vystaviť), ak nezískal od autora príslušnú licenciu. Týmto krokom sa zjednocuje občianskoprávny a obchodnoprávny režim, v ktorom rovnaká zákonná fikcia platila už dlhšie. Rovnako ako objednávateľ, aj autor má právo dielo na objednávku použiť, ak nedochádza ku kolízii s oprávneným záujmom objednávateľa, alebo neexistuje iná dohoda.
Povinnosť oznamovať živé predvedenie hudobných diel Na základe skúseností z aplikačnej praxe bola modifikovaná i povinnosť usporiadateľov podujatí oznamovať vopred živé predvedenie chránených hudobných diel (napr. koncerty, festivaly). Autorský zákon stanovuje povinnosť oznámiť príslušnej organizácii kolektívnej správy najmenej 5 dní vopred predbežný (pravdepodobný) zoznam chránených hudobných diel, ktoré majú byť živo predvedené na podujatí. Do 15 dní po uskutočnení podujatia usporiadateľ musí oznámiť aj úplný zoznam skutočne živo predvedených chránených hudobných diel. Za účelom splnenia týchto povinností usporiadateľa je výkonný umelec (napr. spevák) povinný na základe písomnej výzvy poskytnúť usporiadateľovi uvedené zoznamy. Ak sa tak nestane, usporiadateľ, ktorému takýmto konaním vznikne škoda, sa môže domáhať jej náhrady voči výkonnému umelcovi.
Zavedenie systému získania licencie od viacerých organizácií kolektívnej správy jedným úkonom Úpravami prešli aj ustanovenia týkajúce sa kolektívnej správy. Najzaujímavejšie, z pohľadu podnikateľov, v tejto oblasti môže pôsobiť zavedenie systému tzv. one stop shop v oblasti poskytovania licencií organizáciami kolektívnej správy. Na základe tohto systému musia príslušné organizácie kolektívnej správy postupovať spoločne pri použitiach, ktorými sú (i.) technické predvedenie predmetu ochrany alebo verejný prenos v prevádzkarňach prostredníctvom technického zariadenia (to nezahŕňa vysielanie, retransmisiu a sprístupňovanie verejnosti) (ii.) vyhotovenie rozmnoženiny diela pre súkromnú potrebu (iii.) vyhotovenie rozmnoženiny formou reprografie. Cieľom úpravy je najmä zníženie administratívnej záťaže podnikateľov (napr. reštaurácie a bary, v ktorých je pustená televízia/rádio, dovozcovia elektroniky/nenahratých nosičov) a možnosť získania licencie na vymenované spôsoby použitia diel od všetkých príslušných organizácií kolektívnej správy jedným úkonom, na základe jednej zmluvy.
Sprísnená kontrola organizácií kolektívnej správy Na základe nového Autorského zákona bola sprísnená aj kontrola organizácií kolektívnej správy. Jedným z najrozsiahlejších opatrení tejto oblasti je povinnosť zverejňovať na webovej stránke a v registri účtovných závierok výročnú správu, ktorej obsah bol v porovnaní s minulosťou podstatne rozšírený. Po novom zahŕňa napr. informácie o celkovej výške príjmu z výkonu kolektívnej správy vrátane rozdelenia tohto príjmu podľa jednotlivých odborov kolektívnej správy, náklady za poskytnutie služby kolektívnej správy s podrobným rozpisom, sumy odmien a iných peňažných plnení prerozdelených nositeľom práv podľa odboru kolektívnej správy a mnohé ďalšie skutočnosti. Aj keď účinnosť nadobudol nový Autorský zákon 1. januára 2016, v obmedzenom rozsahu sa vzťahuje aj na právne vzťahy vzniknuté pred týmto dátumom.
JUDr. Martin Krendl advokát spolupracujúci s advokátskou kanceláriou DT LEGAL, s.r.o.
Máte zaujímavý projekt? Ukážte ho v zahraničí Slovak Business Agency otvára ďalší ročník súťaže Európska cena za podporu podnikania – European Enteprise Promotion Award (ďalej EEPA). Hľadá inšpiratívne iniciatívy, ktoré dokážu prezentovať pridanú hodnotu podnikania za Slovensko. Prihlásiť sa môžete do 1. júna. EEPA sa podieľa na vyhľadávaní a oceňovaní úspešných iniciatív zameraných na podporu podnikov a podnikania v Európe. Toto ocenenie má za cieľ predstaviť príklady najlepších zásad a postupov v podnikaní, ako aj povzbudiť a inšpirovať potenciálnych podnikateľov. Kto sa môže do súťaže prihlásiť •	národné, regionálne a miestne orgány alebo verejno-súkromné partnerstvá zo všetkých členských štátov EÚ, alebo z pridružených krajín v rámcovom programe pre konkurencieschopnosť a inovácie (CIP), ktoré sa podieľajú na úspešnej iniciatíve zameranej na naštartovanie ekonomiky na národnej, regionálnej alebo miestnej úrovni.
Do akej kategórie sa môžem prihlásiť •	Podpora podnikateľského ducha: oceňuje iniciatívy, ktoré propagujú podnikateľské myslenie najmä medzi mladými ľuďmi a ženami. •	Investovanie do podnikateľských zručností: oceňuje iniciatívy
zamerané na zlepšovanie podnikateľských a manažérskych zručností. •	Podpora podnikateľského prostredia: oceňuje inovačné politiky, ktoré podporujú začínajúce podnikanie a rast podnikov, zjednodušenie legislatívnych a administratívnych postupov v podnikaní a implementáciu prístupu „najskôr myslieť v malom“ v malých a stredných podnikoch. •	Podpora internacionalizácie podnikania: oceňuje politiky a iniciatívy, ktoré podporujú malé a stredne veľké podniky, aby čo najviac vyťažili z príležitostí, ktoré im ponúkajú trhy v rámci EÚ aj mimo nej. •	Podpora rozvoja zelených trhov a efektívnosti zdrojov: oceňuje politiky a iniciatívy, ktoré podporujú malé a stredne veľké podniky a ich prístup na zelené trhy a pomáhajú im zlepšiť efektívnosť ich zdrojov, napr.
pomocou rozvoja zelených zručností a dohadzovania ako aj financovania. •	Zodpovedné podnikanie prístupné pre všetkých: oceňuje iniciatívy orgánov alebo verejných/súkromných spoločenstiev, ktoré podporujú spoločenskú zodpovednosť malých a stredne veľkých podnikov. Táto kategória oceňuje aj úsilie zamerané na podporu podnikania znevýhodnených skupín, ako napr. nezamestnaných, a najmä dlhodobo nezamestnaných osôb, migrantov, zdravotne postihnutých osôb alebo osôb z etnických skupín.
Kontakt: Oľga Némethová Slovak Business Agency Karadžičova 2 811 09 Bratislava 00421 (2) 203 63 100 nemethova@sbagency.sk
4 jednoduché tipy pre umelcov, ktorí začínajú v biznise Možno ste práve skončili školu, alebo pracujete pre niekoho iného a máte pocit, že prišiel čas postaviť sa na vlastné nohy. Umelecký trh je však plný talentovaných ľudí. Ako sa v ňom presadiť? Pripravili sme pár tipov, ktoré vám môžu pomôcť vybudovať úspešný biznis a naplniť sen o nezávislosti.
1. Pripravte si podnikateľský plán Prečo potrebujete podnikateľský plán? Dobrá otázka. Sústredíte sa. Väčšina umelcov začína chaotickým prístupom k marketingu. V momente, keď začnete plánovať, naučíte sa pracovať systematicky. Takto si navyše ujasníte, čím ste výnimočný. Čím prevyšujete ostatných umelcov, ktorí robia to isté, čo vy. Byť nezávislým umelcom znamená viac, než len tvoriť. Budete vedieť, kde sa nachádzate. V momente, keď začnete písať podnikateľský plán, vyjasníte si silné a slabé stránky. V čom vynikáte? Čo máte tendenciu odkladať, pretože neviete, ako to dokončiť? Hneď, ako budete vedieť, kde sa nachádzate, spoznáte svoje slabé stránky, a to je naozaj dôležité. Väčšina umelcov netuší, že nie sú dobrí v účtovníctve. Alebo si to nechcú priznať. Buďte k sebe úprimný a cez biznis plán si ozrejmite svoju pozíciu. Eliminujete sklamania až prípadné stroskotania. Budete vedieť, ako sa dostať tam, kde chcete byť. Keď už raz budete mať podnikateľský plán napísaný, môžete sa k nemu vracať koľko bude potrebné a prípadne znovu vytyčovať ciele. Starostlivá analýza toho, čo naozaj chcete umením docieliť, je dobrým spôsobom, ako predísť tomu, čo by vám to mohlo prekaziť.
2. Dávajte pozor na financie a pripravte si rozpočet Úprimne povedané, je to najlepšia vec, ktorú môžete urobiť. Ak si myslíte, že musíte všetko obetovať pre umenie, mýlite sa. Môžete sa tak dostať do veľmi zlej finančnej situácie. Triezvo sa pozrite na svoje financie. Vyčleňte si, koľko peňazí potrebujete na rozbeh a fungovanie. Spýtajte sa samých seba, koľko si môžete dovoliť minúť. Snažte sa byť viac zodpovední.
3. Spojte sa s umelcami, novinármi a kupujúcimi Aj keď opustiť bezpečné miesto ateliéru alebo pracoviska doma môže byť pre vás nepríjemné, nič nepredáte, ak sa nezačnete stretávať s ľuďmi. Napríklad novinármi, ktorí môžu upriamiť pozornosť na vašu tvorbu. Alebo ľuďmi, ktorí majú záujem o kúpu umenia, či ostatnými umelcami, ktorí vám môžu posunúť svoje kontakty v umeleckom svete.
4. Odovzdajte sa práci umelca Ak ste sa už v určitom bode rozhodli, že budete umelcom, držte sa toho. Spoľahnite sa výlučne na predaj svojej tvorby. Zabudnite na vedľajšie zamestnania. Venujte sa tomu naplno. Ak budete robiť popri tom ešte niečo iné, môže utrpieť vaša kreativita. Ale majte na pamäti, že sa vždy môžete naučiť niečo nové, čo vám pomôže predať sa. Získajte skúsenosti týkajúce sa predávania vašej tvorby, napríklad ako spraviť dobrú web stránku. Podučte sa marketingovým zručnostiam. Autor: redakcia
Zakladala podnikateľské centrum vo Washingtone, prišla do Bratislavy Slovak Business Agency spolu s Veľvyslanectvom USA na Slovensku 5. apríla zorganizovali v priestoroch SBA seminár pre slovenských mentorov, ktorého cieľom bol transfer niekoľkoročných vedomostí Samiry Cook Gaines z oblasti mentoringu.
Samira Cook Gaines Samira stála pri zrode Podnikateľského centra pre ženy vo Washingtone. Centrum podporuje podnikateľky prostredníctvom školení, individuálnych konzultácii, mentoringu a poskytovaním expertného poradenstva. Centrum počas svojej existencie podporilo viac ako 1000 žien pri dosahovaní ich cieľov. Bola jej udelená cena Bieleho Domu, Šampión pre zmenu v oblasti mentoringu podnikateľov. Samira počas prednášky definovala mentoring ako zdieľanie skúsenosti za účelom pomôcť mentorovanému. Ako zdôraznila, mentor môže byť mladší ako mentorovaný alebo mať menej rokov praxe. Čo je naozaj podstatné, je skúsenosť mentora, ktorá bude pre mentorovaného relevantná. Rozdiel medzi mentoringom a coachingom vidí Samira nasledovne: „Coaching zväčša nemá presne definované ciele a ide o dlhodobejší vzťah založený na rozvoji tzv. soft skills“.
Tri úrovne mentoringového vzťahu Ako každý vzťah, aj ten mentoringový má viacero úrovní. Prvý je klasický mentoringový vzťah, kedy sa na začiatku stanovia ciele a očakávania mentorovaného. Mentor si musí položiť otázku, aké sú dôvody investovania jeho času do konkrétneho mentorovaného. Druhým levelom mentoringu je tzv. ochranársky vzťah. Mentor v tomto prípade začína s mentorovaným intenzívne spolupracovať aj mimo mentoringových hodín. Treťou úrovňou je vzťah, kedy sa z mentora stáva advokát pre mentorovaného. To znamená, že sa mentor vie zaručiť za mentorovaného. Ako Samira poznamenala, tento vzťah je jedinečný a veľmi nezvyčajný. Samira sa osobitne venovala podnikateľkám a ženám mentorkám. Ako uviedla, neúspech žien v podnikaní sa berie ako zlyhanie, zatiaľ čo muži sú považovaní za odvážlivcov. Taktiež poukázala na to, že ženy si veľmi dôsledne strážia svoj imidž na verejnosti, a preto nezvyknú riskovať.
Mentorov zaujímali aj Samirine praktické rady, ako si nastaviť mentorovací plán, ciele a harmonogram. Samira taktiež uviedla, že má v jednom čase maximálne dvoch mentorovaných, ktorých si starostlivo vyberá. Autor: Monika Pohlová
INTERNATIONAL FESTIVAL FOR BUSINESS - IFB2016 Partneri siete Enterprise Europe Network zo severného Anglicka v rámci podujatia „International Festival for Business – IFB 2016“, ktoré každoročne spája tisícky podnikateľov z celého sveta počas troch týždňov rôznych networkingových podujatí, organizujú biomedicinálne kooperačné podujatie v Liverpoole.
Toto podujatie poskytne delegátom príležitosť stretnúť potenciálnych obchodných partnerov a agentúr podporujúcich podnikanie prostredníctvom face-toface stretnutí. Ide o jedinečnú platformu pre zdieľanie inovatívnych technológií, iniciovanie spolupráce a nájdenie nových medzinárodných obchodných partnerov. Účastníci si môžu vyžiadať vopred dohodnuté schôdzky, podľa svojich záujmov, čo umožní čo najlepšie využiť návštevu IFB2016 v Liverpoole.
Sektorové zameranie: •	biotechnológie a farmácia •	Contract Research Organisation (CRO) •	Contract Manufacturing Organisation (CMO) •	diagnostika •	analytika
•	lekárska technika •	zdravotná starostlivosť •	digitálne zdravotníctvo Partnerské podujatie ponúka: •	Obchodné a technologické možnosti •	Príležitosť vyhľadania výskumno-vývojových partnerov v rámci programu Horizon 2020 •	nové geografické trhy Termín online registrácie: 27.05. 2016 Kontakt: Ing. Júlia Mičuneková micunekova@sbagency.sk
A.01 Pestovanie plodín BRNL20160318001 Holandský podnik zaoberajúci sa pestovaním ovocia, hlavne okrasných tekvíc, ktorý produkuje kvetinové aranžmány pre obchody s kvetinami, záhradné centrá a interiérové dizajnové centrá hľadá dodávateľa tekutých lepidiel. Lepidlá by sa používali na pripevnenie ozdôb na nádoby a aranžmány. Spoločnosť hľadá partnera, ktorý by vedel takéto lepidlá poskytnúť a taktiež aj partnera, ktorý má znalosť o tzv. EVA lepidlách. C.14 Výroba odevov BRUK20160324001 Nová britská spoločnosť pochádzajúca z juhozápadu krajiny vyvinula malú, elegantnú a prémiovú dámsku kolekciu pre dámy vyššie ako 173 cm. Táto kolekcia pozostáva z 12 kusov. Spoločnosť hľadá výrobného partnera, ktorý by vedel poskytnúť vysokú kvalitu výroby a prispôsobiť sa špecifickým požiadavkám pre výrobu kolekcie určenej pre vyššie ženy. BRUK20160322001 Britská dizajnérska spoločnosť, ktorá navrhuje a vyrába detské oblečenie hľadá vhodných výrobcov pre ich vysokokvalitné produkty z hodvábu a čipky. Oblečenie tohto druhu je vhodné pre špeciálne a rôzne spoločenské príležitosti. Spoločnosť má záujem o nadviazanie spolupráce na základe výrobnej dohody. C.22 Výroba výrobkov z gumy a plastu BRFR20160302001 Francúzska spoločnosť špecializujúca sa na dovoz potravinárskych obalov a distribúciu plastových kelímkov pre jogurty, smotanu, balení pre cottage cheese a podobných potravín hľadá nových dodávateľov v Európe, ktorí sú schopní produkovať medzi 30 -70.000.000 kelímkov/balov ročne s hliníkovými viečkami na základe dohody o výrobe. C.25 Výroba kovových konštrukcií okrem strojov a zariadení BRFR20160324001 Francúzsky podnik, aktívny vo výrobe a dodávaní systémov s vyššou pridanou hodnotou pre letecký a jadrový priemysel, má záujem založiť jednu zo svojich zahraničných pobočiek. Podnik má záujem nadviazať spoluprácu na základe akvizičnej alebo investičnej dohody. Záujem založiť zahraničnú pobočku vznikol z dôvodu dosiahnuť väčší objem zákaziek a lepšie pochopenie potrieb zákazníkov na zahraničných trhoch. C.26 Výroba počítačových, elektronických a optických výrobkov BRUK20160215001 Britská spoločnosť vyvinula novú metódu pre konštrukcie, ktoré sa využívajú ako platformy pre architektonické produkty a rámové konštrukcie pre budovy. Výsledkom vývoja je využitie tejto konštrukcie pre udržateľné modulové domy. Londýnska spoločnosť hľadá dodávateľskú spoločnosť, s ktorou by uzavrela zmluvu na distribúciu výrobku po celej Európe. C.28 Výroba strojov a zariadení i. n. BRDE20160314001 Nemecký strojárenský podnik špecializujúci sa na plánovanie, projektovanie v oblasti železiarskeho a hliníkového priemyslu hľadá nového výrobcu strojov, ktorý by ich vedel vyrobiť podľa priložených nákresov a plánov. Celá výroba strojov, ktorou sa zaoberá nemecký strojárensky podnik sa vykonáva pomocou externých partnerov. Nemecký partner hľadá zmluvných výrobcov, ktorí sú schopní produkovať stroje podľa poskytnutých výkresov. Partneri by tieto činnosti vykonávali na základe subdodávateľských zmlúv. Preferovanými trhmi, odkiaľ by mala spoločnosť pochádzať, sú okrem iného India, Rumunsko alebo Čína. C.31 Výroba nábytku BRFR20160129002 Francúzska obchodná spoločnosť bola poverená najväčším francúzskym výrobcom nábytku, aby našla nového spoľahlivého dodávateľa kovových dielov pre výrobu nábytku. Dodávateľ by mal pochádzať z Poľska, Rumunska, Maďarska, Slovinska, Českej alebo Slovenskej republiky. Spoločnosť ponúka napojenie na subdodávateľov pre francúzskych výrobcov nábytku.
C.32 Výroba elektronických výrobkov BRUK20160219003 Spoločnosť so sídlom v severovýchodnom Anglicku, špecializujúca sa na výrobu nízko nákladových solárnych panelov, hľadá dodávateľa ochrannej fólie/filmu pre tieto panely. Spoločnosť požaduje dodanie transparentnej tenkej fólie a podporu od dodávateľa pri jej zabudovávaní do solárnych panelov a ich vývoji. Spoločnosť má záujem o spoluprácu na základe poskytovania služieb. C.33 Oprava a inštalácia strojov a prístrojov BRRO20160208001 Rumunská spoločnosť špecializujúca sa na opravovanie a údržbu výťahov, elektrických inštalácií pre administratívne budovy a rodinné domy hľadá výrobcov jednotlivých častí pre výťahy na základe špecifických požiadaviek. D.35 Dodávka elektriny BRUK20160216001 Britská technologická spoločnosť prototypuje hardvérové riešenie pre kontrolu a meranie spotreby elektrickej energie v reálnom čase. Spoločnosti bol udelený inovačný grant, aby vytvorila prototyp produktu za účelom jeho vyskúšania na zariadeniach vo Veľkej Británii. Spoločnosť hľadá priemyselného alebo akademického partnera so znalosťami a skúsenosťami v oblasti inteligentnej energetiky za účelom ďalej testovať ich produkt. BRCZ20160323001 Česká obchodná a výrobná spoločnosť vyvinula inovatívne malé mobilné solárne elektrárne. Spoločnosť hľadá dodávateľa oceľových transportných kontajnerov o dĺžke cca 5,8 metra, určených pre prepravu týchto menších zariadení. Spoločnosť ponúka výrobnú dohodu. Kontajnery by mali byť našpecifikované a vyrábané podľa zaslanej dokumentácie od českej spoločnosti. Na roky 2016 a 2017 spoločnosť predpokladá potrebu asi 10 000 ks týchto kontajnerov. E.36 ber, úprava a dodávka vody BRES20160311001 Španielska environmentálna hodnotiaca spoločnosť špecializujúca sa na sledovanie stavu životného prostredia, kontrolu, správu a zlepšenie vnútrozemských vodných plôch, vrátane reštaurovania týchto systémov hľadá spoločnosť zaoberajúcu sa technologickými riešeniami a produktmi, ktoré sa podieľajú na obnove týchto vnútrozemských vodných systémov a prostredia. Španielska spoločnosť má záujem o spoluprácu na základe distribučnej dohody alebo cez uzavretie joint venture partnerstva. G.46 Veľkoobchod a maloobchod a oprava motorových vozidiel a motocyklov BRNL20160321001 Holandská spoločnosť pôsobiaca v potravinárstve hľadá nové produkty pre distribúciu na holandský trh. Spoločnosť má záujem o nové a odlišné produkty od konkurencie. Aktívne pôsobí na holandskom trhu už viac ako 70 rokov. Spoločnosť má záujem o spoluprácu na základe distribučnej dohody. BRFR20160315001 Francúzska spoločnosť, ktorá sa zaoberá veľkoobchodom náhradných dielov pre kamióny a ťažké vozidlá chce rozšíriť portfólio a za týmto účelom hľadá nového dodávateľa takýchto dielov. Spoločnosť hľadá dodávateľa náhradných dielov a doplnkov. Dohoda o spolupráci by bola uzavretá na základe poskytovania služieb a nový dodávateľ by sa stal súčasťou siete, ktorá dodáva náhradné diely do viac ako 200 servisov pre nákladnú dopravu. BRSE20160202001 Švédska spoločnosť, ktorá sa zaoberá obchodom a predajom štandardizovaných a aj na mieru robených kožených výrobkov hľadá kooperačných partnerov, ktorí by mohli pôsobiť ako jeho dodávatelia. Portfólio spoločnosti pozostáva z peňaženiek, puzdier na tablety a mobilné telefóny, pracovných tašiek. Všetky výrobky sú z pravej kože. Spoločnosť pôsobí hlavne v severských krajinách. Spoločnosť hľadá nových subdodávateľov.
J.62 Počítačové programovanie, poradenstvo a súvisiace služby BRPL20160314001 Mikro spoločnosť zo severovýchodného Poľska, zaoberajúca sa vytváraním informačných systémov, hľadá dodávateľov GSM / GPS lokátorov. Spoločnosť má záujem predovšetkým o lokátory, ktoré môžu byť umiestnené na detské bicykle. Lokátory budú použité vo vyhľadávacom softvéri navrhnutom poľskou spoločnosťou. Firma z Poľska má záujem uzatvoriť výrobnú dohodu s partnerom. S.96 Ostatné osobné služby BRUK20160229001 Rozrastajúca sa britská spoločnosť, ktorá predáva a distribuuje vlastný 100% prírodný sprchový gél hľadá nové výrobné kapacity v Európe. Spoločnosť hľadá kapacity, ktoré by jej umožnili vyrábať sprchové gél vo veľkých množstvách.
Daň z príjmov •	splatnosť mesačného preddavku na daň z príjmu fyzických osôb a daň z príjmu právnických osôb za apríl 2016 (mesačný preddavok vo výške 1/12 z poslednej známej daňovej povinnosti, ak tá presiahla 16 600 €)
Daň z motorových vozidiel •	splatnosť mesačného preddavku na daň z motorových vozidiel za apríl 2016 vo výške 1/12 predpokladanej dane, ak predpokladaná daň u jedného správcu dane presiahne 8 300 €
Prehľad za zamestnancov •	termín pre platiteľa dane na predloženie prehľadu o príjmoch zo závislej činnosti, ktoré jednotlivým zamestnancom vyplatil zamestnávateľ, ktorý je platiteľom dane, o zrazených a odvedených preddavkoch na daň podľa § 35 zákona č. 595/2003 Z. z. o dani z príjmov v znení neskorších predpisov z týchto príjmov, o zamestnaneckej prémii (§32a zákona) a o daňovom bonuse (§ 33 zákona) za apríl 2016
Zdravotné poistenie •	odvod preddavku na poistné na verejné zdravotné poistenie za SZČO za apríl 2016
Sociálne poistenie •	odvod poistného na nemocenské poistenie, dôchodkové poistenie, poistenie v nezamestnanosti (dobrovoľné) a poistného do rezervného fondu solidarity za SZČO za apríl 2016
Starobné dôchodkové sporenie •	odvod príspevkov na starobné dôchodkové sporenie za SZČO za apríl 2016
do výplatného termínu Zdravotné poistenie •	odvod preddavku na poistné na verejné zdravotné poistenie plateného zamestnancom a zamestnávateľom za apríl 2016 (preddavok na poistné z príjmu vypočítava a odvádza za zamestnanca zamestnávateľ)
Sociálne poistenie •	odvod poistného na nemocenské poistenie, dôchodkové poistenie, poistenie v nezamestnanosti, úrazové poistenie, garančné poistenie, poistného do rezervného fondu solidarity a príspevkov na starobné dôchodkové sporenie, ktoré odvádza zamestnávateľ za apríl 2016
do 5 dní po výplatnom termíne Daň z príjmov •	odvod preddavkov na daň z príjmov fyzických osôb zo závislej činnosti znížených o úhrn daňového bonusu zamestnávateľom za apríl 2016
Sociálny fond •	prevod finančných prostriedkov do sociálneho fondu za máj 2016
Daň z príjmov •	odvod dane z príjmov fyzických osôb a právnických osôb vyberanej zrážkou za máj 2016 (súčasne predložiť oznámenie o zrazení a odvedení dane príslušnému správcovi dane) •	odvod súm na zabezpečenie dane z príjmov fyzických osôb a právnických osôb platiteľom príjmu za máj 2016 (zároveň túto skutočnosť oznámiť príslušnému správcovi dane) •	predložiť INTRASTAT-SK hlásenie (o prijatí alebo odoslaní tovaru) príslušnej pobočke colného úradu v elektronickej forme za máj 2016
Daň z pridanej hodnoty •	registračná povinnosť pre DPH pre zdaniteľnú osobu, ktorá dosiahla za najviac 12 predchádzajúcich mesiacov obrat 49 790 €
Daň z pridanej hodnoty •	termín na podanie daňového priznania k DPH (pre platiteľov s mesačnou daňovou povinnosťou) a zaplatenie daňovej povinnosti za mesiac apríl 2016 •	termín na podanie daňového priznania k DPH za apríl 2016 pre osoby, ktoré nie sú platiteľmi dane, ale vznikla im povinnosť v zmysle § 69 zákona č. 222/2004 Z. z. o dani z pridanej hodnoty v znení neskorších predpisov, a splatnosť dane •	termín na podanie súhrnného výkazu za apríl 2016 pre mesačných platiteľov DPH, ktorí uskutočňujú intrakomunitárne dodávky v rámci EÚ •	termín na podanie kontrolného výkazu k DPH za apríl 2016 (ak je zdaňovacím obdobím kalendárny mesiac)
Spotrebné dane •	povinnosť podať daňové priznanie k spotrebnej dani a splatnosť spotrebnej dane z alkoholických nápojov, tabakových výrobkov, minerálneho oleja, elektriny, uhlia a zemného plynu za apríl 2016
Daň z príjmov •	odvod preddavku na daň z príjmu za mesiac máj u fyzických osôb vo výške 1/12 dane poslednej známej daňovej povinnosti u fyzických osôb, ktorých posledná známa daňová povinnosť presiahla 16 596,96 EUR •	Termín na vyrovnanie rozdielu medzi zaplatenými preddavkami na daň z príjmov právnických osôb, ak zaplatené preddavky sú nižšie ako preddavky vyplývajúce z podaného daňového priznania
MรJ 2016 Podnikanie vydรกva Slovak Business Agency www.mesacnikpodnikanie.sk www.sbagency.sk ISSN 2453-661X
Podnikanie I Máj 2016